
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 30882 (1) 


Παράταση του χρόνου ισχύος της αριθ. 30581/27.3.89 κοινής απόφα¬ 
σης των Υπουργών Εθνικής Οικονομίας και Εργασίας, που αφορά 
τη χρηματοδότηση του ΤΟΕΒ Βραχιάς Θεσσαλονίκης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 


2. Τη γνώμη του Δ.Σ. του ΟΑΕΔ (αριθ. συνεδρίασης 17/8.5.90), 
που μας υποβλήθηκε με το αριθ. 106747/10.5.90 έγγραφό του, απο¬ 
φασίζουμε: 

Εγκρίνουμε την παράταση του χρόνου ισχύος της αριθ. 30581/ 
27.3.89 κοινής απόφασης των Υπουργών Εθνικής Οικονομίας και Ερ¬ 
γασίας, που αφορά τη χρηματοδότηση του ΤΟΕΒ Βραχιάς Θεσσαλονί¬ 
κης μέχρι 3.10.90 λόγω κακών καιρικών συνθηκών, με αποτέλεσμα τη 
μη περάτωση των έργων στη συμβατική του περίοδο που είχε εγκριθεί 
με την παραπάνω κοινή υπουργική απόφαση. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 6 Ιουλίου 1990 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Γ. ΣΟΥΦΛΙ ΑΣ ΑΡ. ΚΑΛΑΝΤΖΑΚΟΣ 

-♦- 

Αριθ. 30883 - 30881 (2) 

Χρηματοδότηση από τον ΟΑΕΔ του Δήμου Προσοτσάνης Δράμας, Δή¬ 
μου Πτολεμαίδος, ΤΟΕΒ Αγροκτήματος Ναούσης, Δήμου Χανιών, 
Δημοτικής Επιχ/σης Έργων Αλεξανδρούπολης, Δήμου Ευόσμου 
Θεσσαλονίκης, Δήμου Βόλου, Κοινότητας Πηγαδισάνων Λευκάδας, 
ΓΟΕΒ Πηνειού-Αλφειού Ηλείας και Κοινότητας Σταυρού Θεσσαλο¬ 
νίκης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την υπ’ αριθ. 32309/10.10.88 κοινή απόφαση των Υπουργών 
Εθνικής Οικονομίας και Εργασίας (ΦΕΚ 767/Β'/21.10.88). 

3. Τη γνώμη του Δ.Σ. του ΟΑΕΔ (αριθ. συνεδρίασης 17/8.5.90), 
που μας υποβλήθηκε με τα αριθ. 106749/10.5.90 και 106748/ 
ΙΟ.5.90 έγγραφά του, αποφασίζουμε: . 

Εγκρίνουμε τη χορήγηση των παρακάτω ποσών με τη μορφή συνει¬ 
σφοράς στους αντίστοιχους φορείς για την εκτέλεση κοινωφελών έργων 
προς απασχόληση ανέργων. 

1. ΔΗΜΟΣ ΠΡΟΣΟΤΣΑΝΗΣ ΔΡΑΜΑΣ ποσού ενός εκατομμυρίου 
(1.000.000) δρχ. προς απασχόληση είκοσι τεσσάρων (24) ανέργων. 

Περιγραφή έργων: 

-Συντήρηση και κατασκευή πεζοδρομίων συνοικισμού Προσοτσάνης 
σε δρόμους όπου έχουν τοποθετηθεί κράσπεδα. 

-Επεκτάσεις δικτύου υπονόμων. 

-Τσιμεντοστρώσεις δημοτικών δρόμων. 

Για την εκτέλεση των παραπάνω έργων θα απαιτηθεί το ποσό των 
πέντε εκατομμυρίων τετρακοσίων εξήντα χιλιάδων (5.460.000) δρχ. 
και θα πραγματοποιηθούν συνολικά εξακόσια (600) ημερομίσθια. 

2. ΔΗΜΟΣ ΠΤΟΛΕΜΑΪΔΟΣ ποσό πέντε εκατομμυρίων οκτακό¬ 
σιων σαράντα εννέα χιλιάδων (5.849.000) δρχ., προς απασχόληση 

εξήντα (60) ανέργων. 

Περιγραφή έργων: 

-Αποπεράτωση διαμόρφωσης περιβάλλοντα χώρου Πνευματικού 
Κέντρου. 

-Κατασκευή τεσσάρων (4) ποιμνιοστασίων. 

Για την εκτέλεση των παραπάνω έργων θα απαιτηθεί το ποσό των 
εξήντα πέντε εκατομμυρίων τριακοσίων χιλιάδων (65.300.000) δρχ. 
και θα πραγματοποιηθούν συνολικά τρεις χιλιάδες τετρακόσια σαράντα 
ένα (3.441) ημερομίσθια; 

3. ΤΟΕΒ ΑΓΡΟΚΤΗΜΑΤΟΣ ΝΑΟΤΣΗΣ ποσό πέντε εκατομμυ¬ 
ρίων επτακοσίων ογδόντα χιλιάδων (5.780.000) δρχ. προς απασχό¬ 
ληση τριάντα (30) ανέργων. 

Περιγραφή έργου: 

-Συντήρηση λειτουργία αρδευτικού δικτύου. 

Για την εκτέλεση του παραπάνω έργου θα απαιτηθεί το ποσό των 
τριάντα ενός εκατομμυρίων τετρακοσίων χιλιάδων (31.400.000) δρχ. 
και θα πραγματοποιηθούν συνολικά τρεις χιλιάδες τετρακόσια (3.400) 
ημερομίσθια. 

4. ΔΗΜΟΣ ΧΑΝΙΩΝ ποσό οκτώ εκατομμυρίων πεντακοσίων εξήντα 
οκτώ χιλιάδων (8.568.000) δρχ. προς απασχόληση δεκαοκτώ (18) 
οινέργων. 

Περιγραφή έργων: 

-Ανακαίνιση και δημιουργία κοινοχρήστων παιδικών χώρων και 
αθλητικών πάρκων πόλεως Χανιών. 

Για την εκτέλεση του παραπάνω έργου θα απαιτηθεί το ποσό των εί¬ 
κοσι πέντε εκατομμυρίων πεντακοσίων χιλιάδων (25.500.000) δρχ. 
και θα πραγματοποιηθούν συνολικά πέντε χιλιάδες σαράντα (5.040) 
ημερομίσθια. 

5. ΔΗΜΟΤΙΚΗ ΕΠΙΧΕΙΡΗΣΗ ΕΡΓΩΝ ΑΛΕΞ/ΠΟΛΗΣ ποσό 
ενός εκατομμυρίου εξακοσίων τεσσάρων χιλιάδων (1.604.000) δρχ. 
προς απασχόληση είκοσι πέντε (25) ανέργων. 

Περιγραφή έργων: 

-Συντήρηση κτιρίων Β/θμιας Εκπαίδευσης 

-Κατασκευή κρασπεδορείθρων και ασφαλτοτάπητα στο Αετοχώρι 

-Εσωτερική οδοποιία Κοινότητας Δωρικού 

-Επισκευή φθορών ασφαλτοστρωμένων δρόμων 

-Συντήρηση κτιρίων Α/βάθμιας Εκπαίδευσης. 

Για την εκτέλεση των παραπάνω έργων θα απαιτηθεί το ποσό των 
τριάντα έξι εκατομμυρίων σαράντα έξι χιλιάδων (36.046.000) δρχ. και 
θα πραγματοποιηθούν συνολικά εννιακόσια σαράντα τέσσερα (944) 
ημερομίσθια. 

6. ΔΗΜΟΣ ΕΥΟΣΜΟΥ ΘΕΣ/ΚΗΣ ποσό έξι εκατομμυρίων εκατόν 
είκοσι χιλιάδων (6.120.000) δρχ. προς απασχόληση τριάντα έξι (36) 
ανέργων. 

Περιγραφή έργων: 

-Κρασπεδώσεις οδών 
-Τσιμεντοστρώσεις οδών 
-Πλακόστρωση πεζοδρομίων. 

Για την εκτέλεση των παραπάνω έργων θα απαιτηθεί το ποσό των 
τριάντα πέντε εκατομμυρίων (35.000.000) δρχ. και θα πραγματοποι¬ 
ηθούν συνολικά τρεις χιλιάδες εξακόσια (3.600) ημερομίσθια. 

7. ΔΗΜΟΣ ΒΟΛΟΥ ποσό τριάντα επτά εκατομμυρίων οκτακόσιων 
σαράντα χιλιάδων (37.840.000) δρχ. προς απασχόληση διακοσίων 
(200) ανέργων. 

Περιγραφή έργων: 

-Συντήρηση Δημοτικού φωτισμού 

-Αναμόρφωση κτιρίου ενυδρείου πλατείας Αναύρου εργ. αποπερά¬ 
τωσης 

-Αθλητικές εγκαταστάσεις Πεδίου Άρεως 
-Ανακαίνιση δημοτικού φωτισμού 
-Αποπεράτωση εγκ/σεων Πεδίου Άρεως 
-Αποπεράτωση διαμορφώσεως περιβάλλοντος χώρου Πεδίου 
Άρεως 

-Κατασκευές πρασίνου - Συμπληρωματικές εργασίες Π. Άρεως 
-Φύτευση δημοτικών χώρων και συντήρηση πρασίνου 
-Συντήρηση και ολοκλήρωση πλατειών και διαμόρφωση μικρών 
ελευθέρων χώρων 

-Ανάπλαση Παλαιών (λόφος Παλαιών - Γραμμικό Παζάρι Φερρών) 
-Επιστρώσεις πεζοδρομίων οδών της πόλεως 
-Συντήρηση ασφαλτικών οδοστρωμάτων 


-Κατασκευές δρόμων μικρού μήκους στις συνοικίες της πόλεως 
-Συντήρηση Δημοτικών κτιρίων 

-Προμήθεια και τοποθέτηση πινακίδων ονοματοθεσίας οδών και 
αριθμήσεως οικιών 

-Προμήθεια και τοποθέτηση πινακίδων καθέτου σημάναεως οδών 
-Συντήρηση και επέκταση φωτεινών σηματοδοτήσεων 
-Καθαρισμός προαστειακών χώρων 
'-Πεζόδρομος Μεταμορφώσεως - Λοιποί πεζόδρομοι. 

Για την εκτέλεση των παραπάνω έργων θα απαιτηθεί το ποσό των 
πεντακοσίων έξι εκατομμυρίων (506.000.000) δρχ. και θα πραγματο¬ 
ποιηθούν συνολικά είκοσι δύο χιλιάδες διακόσια πενήντα εννέα 
(22.259) ημερομίσθια. 

8. ΚΟΙΝΟΤΗΤΑ ΠΗΓΑΔΙΣΑΝΩΝ ΛΕΥΚΑΔΑΣ ποσό εξακοσίων 
ογδόντα χιλιάδων (680.000) δρχ. προς απασχόληση είκοσι (2θ) ανέρ¬ 
γων. 

Περιγραφή έργου: 

-Κατασκευή εκκλησίας Νεκροταφείου. 

Για την εκτέλεση του παραπάνω έργου θα απαιτηθεί το ποσό του ενός 
εκατομμυρίου τριακοσίων χιλιάδων (1.300.000) δρχ. και θα πραγμα¬ 
τοποιηθούν συνολικά τετρακόσια (400) ημερομίσθια. 

9. ΓΟΕΒ ΠΗΝΕΙΟΥ - ΑΛΦΕΙΟΥ ΗΛΕΙΑΣ ποσό πέντε εκατομμυ¬ 
ρίων έξι χιλιάδων (5.006.000) δρχ. προς απασχόληση εξήντα τεσσά¬ 
ρων (64) ανέργων. 

Περιγραφή έργου: 

-Συντήρηση αρδευτικού και στραγγιστικού δικτύου. 

Για την εκτέλεση του παραπάνω έργου θα απαιτηθεί το ποσό δέκα 
τεσσάρων εκατομμυρίων πεντακοσίων εξήντα τεσσάρων χιλιάδων 
(14.564.000) δρχ. και θα πραγματοποιηθούν συνολικά δύο χιλιάδες 
εννιακόσια σαράντα πέντε (2.945) ημερομίσθια. 

10. ΚΟΙΝΟΤΗΤΑ ΣΤΑΥΡΟΥ ΘΕΣΣΑΛΟΝΙΚΗΣ ποσό ενός εκα¬ 
τομμυρίου εκατόν ενενήντα χιλιάδων (1.190.000) δρχ., προς απασχό¬ 
ληση δέκα (10) ανέργων. 

Περιγραφή έργου: 

-Καθαρισμός παραλίας. 

Για την εκτέλεση του παραπάνω έργου θα απαιτηθεί το ποσό των 
τριών εκατομμυρίων πεντακοσίων πενήντα χιλιάδων (3.550.000) δρχ. 
και θα πραγματοποιηθούν συνολικά επτακόσια (700) ημερομίσθια. 

Η χρηματοδότηση αυτή θα δοθεί στους παραπάνω φορείς με τους 
όρους και τις προϋποθέσεις που ορίζει η αριθ. 30406/4.4.90 κοινή 
απόφαση των Υπουργών Εθνικής Οικονομίας και Εργασίας (ΦΕΚ 
276/Β-/10.4.90). 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 6 Ιουλίου 1990 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Γ. ΣΟΥΦΛΙΑΣ ΑΡ. ΚΑΛΑΝΤΖΑΚΟΣ 

-♦- 

Αριθ. 30945 (3) 

Παράταση του χρόνου ισχύος της αριθ. 30940/15.5.89 κοινής απόφα¬ 
σης των Υπουργών Εθνικής Οικονομίας και Εργασίας που αφορά τη 
χρηματοδότηση του Δήμου Αθηναίων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Τη γνώμη του Δ.Σ. του ΟΑΕΔ (αριθ. συνεδρίασης 18/15.5.90), 
που μας υποβλήθηκε με το αριθ. 107062/16.5.90 έγγραφό του, απο¬ 
φασίζουμε: 

Εγκρίνουμε την παράταση του χρόνου ισχύος της αριθ. 30940/ 
15.5.89 κοινής απόφασης των Υπουργών Εθνικής Οικονομίας και Ερ¬ 
γασίας, που αφορά τη χρηματοδότηση του Δήμου Αθηναίων για ένα 
εξάμηνο, ήτοι μέχρι 22.11.90, γιατί δεν μπόρεσαν να ολοκληρωθούν 
μέσα στο χρόνο της συμβατικής περιόδου που ήταν το χρονικό διάστημα 
από 22.5.89 έως 22.5.90 τα έργα που εγκρίθηκαν με την ως άνω 
Κ.Υ.Α. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 6 Ιουλίου 1990 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Γ. ΣΟΥΦΛΙΑΣ ΑΡ. ΚΑΛΑΝΤΖΑΚΟΣ 

-♦- 

ΑριΟ. 53402 (4) 

Κύρωση κανονισμού εσωτερικής υπηρεσίας του Ειρηνοδικείου Χίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Ν. 1756/88 (ΦΕΚ 35/ 
26.2.88), όπως αντικαταστάθηκε από το άρθρο 5 του Ν. 1868/69 
(ΦΕΚ 230/Α’/10.10.89). 

2. Το έγγραφο 116/90 του Ειρηνοδικείου Χίου, αποφασίζουμε: 

Κυρώνουμε τον κανονισμό της εσωτερικής υπηρεσίας του Ειρηνοδι¬ 
κείου Χίου, όπως καταρτίστηκε με την απόφαση 158/90 της Ολομέ¬ 
λειας του δικαστηρίου αυτού, η οποία έχει ως εξής: 

Καταρτίζουμε τον παρακάτω κανονισμό εσωτερικής υπηρεσίας του 
Ειρηνοδικείου Χίου, όπως ακολουθεί; 

Διαιρούμε το Τμήμα (πρώην Γραμματεία) του Ειρηνοδικείου Χίου, 
λόγω μη υπάρχοντος του απαιτουμένου αριθμού υπαλλήλων (6 οργανι¬ 
κές θέσεις γραμματέων και 1 κλητήρα) σε ένα Γραφείο με τα αντικεί¬ 
μενα που αναφέρονται πιο κάτω: 

1) Διοικητική διεκπεραίωση, 2) Αλληλογραφία, 3) Τήρηση των ατο¬ 
μικών φακέλων των υπαλλήλων, 4) Βιβλιοδεσία του αρχείου καθώς και 
η προμήθεια των διαφόρων βιβλίων και υλικών, 5) Συντήρηση κι επι¬ 
σκευή γραφομηχανών και φωτοτυπικού μηχανήματος, καθώς και η πα¬ 
ρακολούθηση της λειτουργίας αυτών, 6) Τήρηση βιβλίου επίπλων και 
σκευών (αντικείμενα αποκλειστικά της Προϊσταμένης του Τμήματος), 
7) Την παραλαβή όλων των δικογράφων που απευθύνονται ενώπιον του 
Ειρηνοδικείου και που δικάζονται με όλες τις διαδικασίες, τον προσδιο¬ 
ρισμό αυτών, τη χορήγηση αντιγράφων στους δικηγόρους κ.λπ., την ευ- 
ρετηρίαση των δικογράφων κατ’ οιλφαβητική σειρά, την τοποθέτησή 
τους στο αρχείο κατ’ αριθμητική σειρά, 8) Παραλαβή προτάσεων, προ¬ 
σθηκών - αντικρούσεων, 9) Απασχόληση όλων των υπαλλήλων ως 
γραμματέων έδρας και καθαρογραφή πρακτικών, 10) Ενημέρωση των 
σχετικών με τις συζητούμενες υποθέσεις βιβλίων, 11) Δημοσίευση των 
αποφάσεων, 12) Καθαρογραφή αποφάσεων και παράδοσή τους στους 
Ειρηνοδίκες για θεώρηση και χορήγηση αντιγράφων, 13) Έκδοση πι¬ 
στοποιητικών, 14) Παραλαβή αιτήσεων για ορισμό χρόνου διεξαγωγής 
αποδείξεων, για όρκιση πραγματογνωμόνων, σύνταξη εκθέσεων ορκί- 
σεως πραγματογνωμόνων, παραλαβή πραγματογνωμοσυνών, 15) Έκ¬ 
δοση διαταγών πληρωμής και απογράφων, 16) Παραλαβή αιτήσεων 
ιδρυθέντων και τροποποιηθέντων συνεταιρισμών, δημοσίευση πράξεων 
και ενημέρωση των βιβλίων, σχηματισμό οικείου φακέλου, χορήγηση 
κεκυρωμένων αντιγράφων, τήρηση ευρετηρίου συνεταιρισμών και χο¬ 
ρήγηση σχετικών πιστοποιητικών, 17) Απασχόληση όλων των υπαλλή¬ 
λων ως γραμματέων έδρας κατά τις συνεδριάσεις του Πταισματοδικείου 
Χίου και των μεταβατικών Πταισματοδικείων Καρδαμύλων και Καλα¬ 
μωτής, 18) Καταχώρηση ποινικών αποφάσεων στο προβλεπόμενο από 
το νόμο βιβλίο, 19) Καθαρογραφή των πρακτικών κι αποφάσεων των 
Πταισμάτων, 20) Σύνταξη εφέσεων κ.λπ. και την υποβολή τους στον 
Εισαγγελέα, 21) Υποβολή αναβλητικών δικογραφιών κι αποσπασμά¬ 
των ερήμην αποφάσεων του καταδικαζόμενου στο Δημόσιο Κατήγορο, 
22) Είσπραξη του αντιτίμου μετατροπής ποινών, προστίμων και χρη¬ 
ματικών ποινών και εισαγωγή τους στο Δημόσιο Ταμείο, καθώς και βε¬ 
βαίωση στα αρμόδια Ταμεία, των επιβαλλομένων σε χρήμα ποινών σε 
ερήμην καταδικαζόμενους, 23) Απασχόληση δύο υπαλλήλων ως γραμ¬ 
ματέων των Πταισματοδίκων, 24) Χορήγηση αντιγράφων ποινικών 
αποφάσεων και παντός εγγράφου της ποινικής διαδικασίας, 25) Μισθο¬ 
δοσία προσωπικού, και 26) Διαχείριση" της πάγιας καταβολής καυσί¬ 
μων, θερμάνσεως γραφικής ύλης και καθαριότητας. 

Στο Ειρηνοδικείο Χίο υπηρετούν δύο Ειρηνοδίκες εκ των οποίων ο 
αρχαιότερος είναι Προϊστάμενος της Υπηρεσίας, οι οποίοι ενεργούν και 
προανακρίσεις κατόπιν παραγγελιών του Εισαγγελέα Πλημ/κών Χίου. 

Στη Γραμματεία (Τμήμα) του Ειρηνοδικείου Χίου υπηρετούν τρεις 
υπάλληλοι συμπεριλαμβανομένης και της Προϊσταμένης του Τμήματος, 
χωρίς δικαστικό επιμελητή και ώς εκ τούτου είναι αδύνατη η διαίρεση 
του Τμήματος σε Γραφεία με ορισμένα αντικείμενα. 

Εκδίκαση πολιτικών υποθέσεων. 


Το Ειρηνοδικείο συνεδριάζει κάθε δεκαπέντε (15) ημέρες, πάντοτε 
ημέρα Παρασκευή και ώρα ενάρξεως 9 π.μ. και εκδικάζει υποθέσεις αρ¬ 
μοδιότητας Ειρηνοδικείου (τακτικής διαδικασίας, ειδικής διαδικασίας 
και εκούσιας δικαιοδοσίας). Επίσης συνεδριάζει κάθε εβδομάδα, ημέρα 
Τρίτη και ώρα ενάρξεως 9 π.μ. για εκδίκαση ασφαλιστικών μέτρων, σε 
εξαιρετικά δε επείγουσες περιπτώσεις γίνεται κάθε εργάσιμη ημέρα και 
ώρα. Επίσης οι διαταγές πληρωμής εκδίδονται όλες τις εργάσιμες ημέ¬ 
ρες και ώρες. 

Εκδίκαση ποινικών υποθέσεων. 

Το Πταισματοδικείο Χίου συνεδριάζει κάθε τρεις μήνες και την 
πρώτη Τετάρτη του μήνα με ώρα ενάρξεως 9 π.μ. 

Το μεταβατικό Πταισματοδικείο Καρδαμύλων συνεδριάζει κάθε 
τρεις μήνες και τη δεύτερη Τετάρτη του μήνα με ώρα ενάρξεως 9 π.μ. 

Το μεταβατικό Πταισματοδικείο Καλαμωτής συνεδριάζει κάθε τρεις 
μήνες και την τρίτη Τετάρτη του μήνα με ώρα ενάρξεως 9 π.μ. 

Ο προσδιορισμός των πολιτικών υποθέσεων (τακτικής, ειδικής διαδι¬ 
κασίας, εκούσιας δικαιοδοσίας) καθώς και των ασφαλιστικών μέτρων 
για εκδίκαση γίνεται καθ’ όλο το έτος, το αυτό ισχύει και για τις διατα¬ 
γές πληρωμής. 

Η εκδίκαση των πολιτικών υποθέσεων δεν γίνεται κατά την περίοδο 
των δικαστικών διακοπών από 15 Ιουλίου μέχρι 31 Αυγούστου. 

Επίσης οι τρεις υπάλληλοι του Ειρηνοδικείου Χίου απασχολούνται 
ως γραμματείς έδρας του Ειρηνοδικείου ^Βολισσού κατά τις δικασίμους 
του Ειρηνοδικείου και Πταισματοδικείου αυτού. 

Οι προανακρίσεις των παραγγελιών του Εισαγγελέα Πλ/κών Χίου 
ενεργούνται από τους Ειρηνοδίκες κάθε Πέμπτη με ώρα ενάρξεως 9 
π.μ. 

Ο ανωτέρω Κανονισμός ισχύει από τη δημοσίευσή του στην Εφημε¬ 
ρίδα της Κυβερνήσεως. ' ' 

Ο Προϊστάμενος της Υπηρεσίας 
Ειρηνοδίκης Β' 

Κομνηνός Κομνηνάκης 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, Ιουλίου 1990 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
-♦- 

Αριθ. 4224.5/1/90 (5) 

Τροποποίηση απόφασης σύστασης - συγκρότησης Κοινού Υπηρεσιακού 

- Πειθαρχικού Συμβουλίου Υπαλλήλων Ν Π Δ Δ αρμοδιότητας 

Υπουργείου Εμπορικής Ναυτιλίας. 

Ο ΑΝ. ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου 8 του ΠΔ 611/77 (Α’ 198/77). 

β. Τις διατάξεις του άρθρου 14 του Ν. 1586/86 (Α' 37/86) όπως 
τροποποιήθηκε με το άρθρο 40 του Ν. 1884/90 (Α’ 81/90) «Διαρρυθ¬ 
μίσεις στην έμμεση φορολογία και άλλες διατάξεις». 

γ. Την αριθμ. 32506/2898/87/15.10.87 (Β’ 101/88) Υπουργική 
απόφαση «Σύσταση - συγκρότηση κοινού Υπηρεσιακού Συμβουλίου υπαλ¬ 
λήλων ΝΠΔΔ αρμοδιότητας Υπουργείου Εμπορικής Ναυτιλίας. 

δ. Την υπ’ αρ. Υ 1086/90 απόφαση του Πρωθυπουργού για τις αρμο¬ 
διότητες του Αναπληρωτή Υπουργού Εμπ. Ναυτιλίας, αποφασίζουμε: 

1. Συμπεριλαμβάνουμε στην παράγραφο 1 της αριθ. 32506/2898/ 
87/15.10.87 απόφασής μας και το Λ/Τ ΩΡΩΠΟΥ. 

2. Τροποποιούμε το εδάφιο α της παραγράφου 1 της ανωτέρω από¬ 
φασής μας ως εξής: 

α. Από ένα δικαστικό λειτουργό ή Σύμβουλο ή Πάρεδρο του Νομικού 
Συμβουλίου του Κράτους που ορίζεται ως Προέδρος του Κοινού Υπηρε¬ 
σιακού - Πειθαρχικού Συμβουλίου Ν Π Δ Δ με τον αναπληρωτή του. 

Από δύο μονίμους υπαλλήλους με Βαθμό Α' με τους ομοιόβαθμους 
αναπληρωτές τους. 

3. Συμπληρώνουμε το εδάφιο β' της παραγράφου 1 της ανωτέρω 
απόφασής μας ως εξής: 

Όταν το Υπηρεσιακό Συμβούλιο κρίνει θέματα προσωπικού με σχέση 
εργασίας ΙΔΑΧ αντί των δύο αιρετών εκπροσώπων των μονίμων υπαλ¬ 
λήλων θα μετέχουν οι δύο αιρετοί εκπρόσωποι του προσωπικού ΙΔΑΧ. 

4. Κατά τα λοιπά ισχύει η αριθ. 32506/2898/87/15.10.87 (Β' 
101/88) Υπουργική απόφασή μας. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

• Πειραιάς, 12 Ιουλίου 1990 

Ο ΑΝΑΠΛ. ΥΠΟΥΡΓΟΣ 

ΑΡΙΣΤΟΤΕΛΗΣ Λ. ΠΑΥΛΙΔΗΣ 

- ♦ - ■' 

Αριθ. 4224.1/3/90 (6) 

Τροποποίηση απόφασης σύστασης συγκρότησης Υπηρεσιακού - Πειθαρ¬ 
χικού Συμβουλίου Υπαλλήλων Ο.Λ.Π. 

Ο ΑΙΜ. ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου 8 του ΠΔ 611/77 (Α' 198/77). 

β. Τις διατάξεις του άρθρου 14 του Ν. 1586/86 (Α' 37/86) όπως 
τροποποιήθηκε με το άρθρο 40 του Ν. 1884/90 (Α' 81/90) «Διαρρυθ¬ 
μίσεις στην έμμεση φορολογία και άλλες διατάξεις» (Α' 81/90). 

γ. Την αριθμ. 4224.1/89/2.2.89 Υπουργική απόφαση «Σύσταση 
και συγκρότηση Υπηρεσιακού Συμβουλίου υπαλλήλων ΟΛΠ» (Β' 101/ 
89). 

δ. Την υπ’ αρ. Υ 1086/90 απόφαση του Πρωθυπουργού για τις αρμο¬ 
διότητες του Αναπληρωτή Υπουργού Εμπ. Ναυτιλίας, αποφασίζουμε: 

1. Τροποποιούμε το εδάφιο α' της παραγράφου 1 της αριθ. 4224.1./ 
1/89/2.2.1989 απόφασής μας ως ακολούθως: 

α. Από ένα δικαστικό λειτουργό ή Σύμβουλο ή Πάρεδρο του Νομικού 
Συμβουλίου του Κράτους που ορίζεται ως Προέδρος του Υπηρεσιακού - 
Πειθαρχικού Συμβουλίου ΟΛΠ με τον αναπληρωτή του. 

Από δύο μονίμους υπαλλήλους του ΟΛΠ με Βαθμό Α' Προϊσταμέ¬ 
νους Διευθύνσεων, με τους ομοιόβαθμους αναπληρωτές τους. 

2. Συμπληρώνουμε το εδάφιο β' της παραγράφου 1 της ανωτέρω 
απόφασής μας ως εξής: 

Όταν το Υπηρεσιακό Συμβούλιο κρίνει θέματα προσωπικού με σχέση 
εργασίας ΙΔΑΧ αντί των δύο αιρετών εκπροσώπων των μονίμων υπαλ¬ 
λήλων θα μετέχουν οι δύο αιρετοί εκπρόσωποι του προσωπικού ΙΔΑΧ. 

3. Η παράγραφος 2 της ανωτέρω απόφασης καταργείται. 

4. Κατά τα λοιπά ισχύει η αριθ. 4224.1/1/89/2.2.89 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 12 Ιουλίου 1990 

Ο ΑΝΑΠΛ. ΥΠΟΥΡΓΟΣ 

ΑΡΙΣΤΟΤΕΛΗΣ Λ. ΠΑΥΛΙΔΗΣ 

-φ- 

Αριθ. 2324.4/10/1/90 (7) 

Κύρωση Συλλογικής Σύμβασης Εργασίας και αμοιβών πληρωμάτων 
Πορθμείων εσωτερικού που εκτελούν πλόες μέχρι απόστασης 30ν. μι¬ 
λιών. 

Ο ΑΝ ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/1944 «περί συλλογι¬ 
κών συμβάσεων εν τη ναυτική εργασία «όπως τροποποιήθηκε και ισχύει 
σήμερα. 

2. Το υπ’ αριθ. 52/779/6.7.90 κοινό έγγραφο της Ένωσης Πορ¬ 
θμείων Εσωτερικού και της Πανελλήνιας Ναυτικής Ομοσπονδίας, με το 
οποίο υποβλήθηκε για κύρωση η από 5.7.90 Συλλογική Σύμβαση Ερ¬ 
γασίας και αμοιβών των πληρωμάτων πλοίων πορθμείων που εκτελούν 
πλόες μεταξύ λιμένων εσωτερικού μέχρι 30 ναυτ. μιλιά από την αφετη¬ 
ρία μέχρι το λιμένα προορισμού. 

3. Την αρ. Υ 1086/90 απόφαση του Πρωθυπουργού για τις αρμοδιό¬ 
τητες του Αναπληρωτή Υπουργού Εμπ. Ναυτιλίας, αποφασίζουμε: 

1. Την κύρωση της Συλλογικής Σύμβασης εργασίας και αμοιβών 
των πληρωμάτων πλοίων πορθμείων που εκτελούν πλόες μεταξύ λιμέ¬ 
νων εσωτερικού μέχρι 30 ναυτ. μιλιά από την αφετηρία μέχρι το λιμένα 
προορισμού πλην του άρθρου 12, το οποίο αντίκειται στην κείμενη νομο¬ 
θεσία το κείμενο της οποίας υπογράφηκε στις 5.7.90 από τους νόμιμους 
εκπροσώπους: 

(α) της Ένωσης Πορθμείων Εσωτερικού και (β) της Πανελλήνιας 
Ναυτικής Ομοσπονδίας και των κλαδικών οργανώσεων της δύναμης 
της οι οποίες αναφέρονται στο προοίμιο της παράνω Συλλογικής Σύμ¬ 
βασης. 

2. Η ισχύς ης Συλλογικής Σύμβασης η οποία κυρώνεται με την από¬ 
φαση αυτή αρχίζει από την 1.2.1990 και λήγει την 31.1.1991. 


3. Η απόφαση αυτή με το κείμενο της κυρούμενης Συλλογικής Σύμ¬ 
βασης να δημοσιευθούν στην Εφημερίδα της Κυβερνήσεως. 

Πειραιάς, 16 Ιουλίου 1990 

Ο ΑΝ. ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΕΡΓΑΣΙΑΣ ΠΛΗΡΩΜΑΤΩΝ ΠΟΡΘΜΕΙΩΝ ΕΣΩΤΕΡΙΚΟΥ 

Εν Πειραιεί σήμερον την 5 Ιουλίου 1990 οι υπογεγραμμένοι αφ’ ενός 
Κων/νος Γαβριήλ, Πρόεδρος και Π. Τσαγκάρης, Γενικός Γραμματέας 
του ανεγνωρισμένου επαγγελματικού Σωματείου που εδρεύει στον Πει¬ 
ραιά με την επωνυμία «ΕΝΩΣΗ ΠΟΡΘΜΕΙΩΝ ΕΣΩΤΕΡΙΚΟΥ», ει¬ 
δικά εξουσιοδοτημένοι προς τούτου και αφ’ ετέρου: 

1. Ο Μιχάλης Ζενζεφύλλης, Γενικός Γραμματέας της Πανελλήνιας 
Ναυτικής Ομοσπονδίας, εξουσιοδοτημένος προς τούτο με την από 
27.7.1990 απόφαση της Διοίκησης της Π.Ν.Ο. 

2. Γιάννης Χαλάς Πρόεδρος της Π.Ε. Πλοιάρχων Ε.Ν. 

3. Κυριάκος Μπίλιας, Πρόεδρος της Π.Ε. Μηχανικών (ΜΕΚ). 

4. Στάθης Λούρμπας Πρόεδρος της Π.Ε. Πρακτικών Πλοιάρχων & 
Κυβερνητών Ε.Ν. 

5. Χρήστος Τόμπρος Πρόεδρος Π.Ε. Ναυτών Μ/Μ/δ Γ/Β, νομί- 
μως εξουσιοδοτημένοι προς τούτο συμφωνήσαμε και υπογράψαμε την 
παρούσα Συλλογική Σύμβαση που αφορά στους όρους εργασίας και 
αμοιβής των πληρωμάτων που εργάζονται στα πλοία Πορθμεία και 
Οχηματαγωγά που εκτελούν τοπικές διαπορθμεύσεις μεταξύ λιμένων 
εσωτερικού αποστάσεως μέχρι 30 ναυτικών μιλλίων, από αφετηρίας 
μέχρι προορισμού: 

Άρθρο 1 

Μισθός Ενέργειας 

1. Οι μηνιαίοι βασικοί μισθοί των πληρωμάτων των πλοίων της άνω 
κατηγορίας αυξάνονται αναδρομικά από 1ης Φεβρουάριου 1990 κατά 


. ποσοστόν 15% διαμορφούμενοι ως ακολούθως: 

ΒΑΘΜΟΙ - ΕΙΔΙΚΟΤΗΤΕΣ ΔΡΑΧΜΕΣ 

α. Ο Κυβερνών το πλοίο Πλοίαρχος ή Κυβερνήτης 131.285 
β. 0 ναυτολογούμενος ως Υποπλοίαρχος 108.280 

γ. 0 ναυτολογούμενος ως Ναύκληρος 77.215 

δ. Ο ναυτολογούμενος ως Ναύτης 75.355 

ε. 0 ναυτολογούμενος ως Ναυτόπαις 
άνω των 6 μηνών υπηρεσία 63.335 

στ. Ο ναυτολογούμενος ως Μηχανικός ΜΕΚ 129.770 

ζ. Ο ναυτολογούμενος ως Β' Μηχανικός ΜΕΚ 108.280 

η. Ο ναυτολογούμενος ως Α' Μηχανοδηγός 102.605 

θ. Ο ναυτολογούμενος ως Β' Μηχανοδηγός 84.500 

ι. Ο ναυτολογούμενος ως μαθητευόμενος Μηχανής άνω των έξη μη¬ 
νών υπηρεσίας ή δόκιμος Μηχανικός 63.335 


2. Στο ναύκληρο καταβάλλεται μηνιαίο επίδομα ίσον προς (4%) τέσ¬ 
σερα τοις εκατό επί του καθορισομένου ως άνω μισθού ενεργείας. 

3. Ο ναυτολογούμενος ως υπεύθυνος μηχανής του πλοίου λαμβάνει 
το μισθό του εδαφίου 6 της παραγράφου 1 του παρόντος άρθρου, (ανε¬ 
ξαρτήτως διπλώματος ή πτυχίου. 

4. Στους εργαζομένους στα πλοία της άνω κατηγορίας ναυτικούς άλ¬ 
λων ειδικοτήτων, που δεν περιλαμβάνονται στις κατονομαζόμενες στην 
παράγραφο 1, ο μηνιαίος βασικός μισθός για το χρόνο ισχύος της πα- 
ρούσης Συμβάσεως, καθορίζεται ως ακολούθως: 

α. Για τον ναυτολογούμενο ως Ανθυποπλοίαρχο δρχ. 103.605 

β. Για τον ναυτολογούμενο ως Μηχανικό Γ' δρχ. 103.605 

γ. Για τον ναυτολογούμενο ως θαλαμηπόλο δρχ. 75.355 

Εις τους ανωτέρω, πλέον του ως άνω βασικού μισθού, καταβάλλο¬ 
νται και τα λοιπά από τη Σύμβαση προβλεπόμενα (αντίτιμον τροφής, 
υπερωρίες, δώρα εορτών, επίδομα αδείας κ.λ.π.). 

5. Στον Πλοίαρχο καταβάλλεται μηνιαίο επίδομα διακυβέρνησης εκ 
δραχμών (3.280) τριών χιλιάδων διακοσίων ογδόντα. 

6. Στο ναυτολογούμενο ως υπεύθυνο μηχανικό επί του πλοίου κατα¬ 
βάλλεται μηνιαίο τεχνικό επίδομα εκ δραχμών (3.280) τριών χιλιάδων 
διακοσίων ογδόντα. 

7. Στα πληρώματα των πλοίων περί ων η παρούσα σύμβαση χορη¬ 
γείται επίδομα βαρειάς και ανθυγιεινής εργασίας εκ δραχμών χιλίων 
εκατόν πενήντα (1.150) μηνιαίως. 

8. Σβ όλο κατώτερο πλήρωμα χορηγείται ειδικόν επίδομα εκ δραχ¬ 
μών δύο χιλιάδων (2.000) μηνιαίως. 

Άρθρο 2 
Μισθός Ασθένειας 

Ο μισθός ασθένειας είναι σε κάθε περίπτωση ίσος με το μισθό ενέρ¬ 
γειας, σε περίπτωση δε νοσηλείας εκτός νοσοκομείου ή κλινικής στην 
ξηρά, καταβάλλεται και το ανάλογο αντίτιμο τροφής, όπως τούτο καθο¬ 
ρίζεται στο επόμενο άρθρο. 

Άρθρο 3 
Αντίτιμο Τροφής 

1. Το μηνιαίο αντίτιμο τροφής για κάθε ναυτικό ορίζεται σε (25.500) 
είκοσι πέντε χιλιάδες πεντακόσιες δραχμές. 

2. Σε περίπτωση που το φαγητό παρασκευάζεται στο πλοίο Ο πλοιο¬ 
κτήτης υποχρεούταί να διαθέτει όλα τα σκευή μαγειριού, νερό και καύ¬ 
σιμη ύλη. 

Άρθρο 4 

Δώρο Χριστουγέννων και Πάσχα 

1. Στους ναυτικούς που αφορά η παρούσα Σύμβαση καταβάλλεται 
ως δώρο μισθός ενός μηνός για τις γιορτές των Χριστουγέννων και 
Νέου Έτους και δέκα πέντε (15) ημερών για τις γιορτές του Πάσχα. 

2. Το ποσό του δώρου υπολογίζετα επί των πράγματι καταβαλλόμε¬ 
νων παγίως και σταθερώς αποδοχών, πλην αντιτίμου τροφής και υπε¬ 
ρωριών. 

3. Ο χρόνος καταβολής των δώρων καθώς και οι προϋποθέσεις χο- 
ρηγήσεώς των ορίζονται εκάστοτε με απόφαση του Υπουργείου Εμπορι¬ 
κής Ναυτιλίας. 

Άρθρο 5 
Άδειες 

1. Ο ναυτικός δικαιούται άδειας ίσης προς τρεις (3) ημέρες για κάθε 
μήνα υπηρεσίας του. Η άδεια χορηγείται το μήνα που ο ναυτικός συ¬ 
μπληρώνει ένα χρόνο υπηρεσίας, εκτός εάν η εργασιακή σχέση λυθεί 
προ της συμπληρώσεως του έτους. 

2. Η αποζημίωση της άδειας υπολογίζεται επί του μισθού ενεργείας 
άρθρου 1 της παρούσης, όταν δε χορηγείται πράγματι η άδεια και δια- 
νύεται εκτός του πλοίου, καταβάλλεται και το αντίτιμο τροφής. Το ημε¬ 
ρομίσθιο για την αποζημίωση της άδειας υπολογίζεται στο 1/22 του μι¬ 
σθού. 

3. Η άδεια παρέχεται από τον Πλοίαρχο ή τον Κυβερνήτη, εφ’ όσον 
κατά τη κρίση του επιτρέπουν την παροχή της οι ανάγκες του πλοίου. Σε 
αντίθετη περίπτωση, κατ’ επιλογή του ναυτικού, είτε αναβάλλεται η πα- 
ροχή της άδειας είτε θεωρείται ως χορηγηθείσα, εφόσον καταβληθεί στο 
ναυτικό ο μισθός που αναλογεί στις ημέρες άδειας χωρίς το αντίτιμο 
τροφής, εφ’ όσον υπηρετεί και τροφοδοτείται στο πλοίο. 

4. Η άδεια μπορεί να χορηγείται και τμηματικά, όχι όμως σε τμή¬ 
ματα περισσότερα από δύο. 

Άρθρο 6 

Ώρες εργασίας Τπερωριακή αμοιβή 

1. Οι ώρες εργασίας ορίζονται σε σαράντα (40) εβδομαδιαίως, δη¬ 
λαδή οκτώ (8) ώρες ανά 24ωρο από τη Δευτέρα μέχρι και την Παρα¬ 
σκευή, ενώ το Σάββατο και η Κυριακή θεωρούνται σαν ημέρες αργίας. 

2. α. Για κάθε εργασία που εκτελείται από το ναυτικό πέραν του ως 
άνω καθοριζομένου ωραρίου, καταβάλλεται υπερωριακή αμοιβή η 
οποία υπολογίζεται προς το 1/173ο του μηνιαίου μισθού ως ούτος κα¬ 
θορίζεται στο άρθρο 1 για κάθε ώρα υπερωριακής απασχόλησης προ¬ 
σαυξημένου για το πρώτο τετράωρο κατά ποσοστόν (25%) είκοσι πέντε 
τοις εκατόν και για το δεύτερο τετράωρο κατά ποσοστόν (100%). 

β. Η εργασία Σαββάτου και αργιών αμοίβεται υπερωριακώς δηλαδή 
οι πρώτες τέσσερις ώρες με προσαύξηση 25% και οι επόμενες διπλές. 

3. α. Όταν το πλήρωμα εργάζεται ημέρα Κυριακή, χωρίς να παίρνει 
24ωρη άδεια ανάπαυσης άλλη ημέρα, θα καταβάλλεται εις αυτό για 
οκτάωρη απασχόληση το 1/22 του μισθού ενεργείας προσαυξημένο 
κατά ποσοστόν 75%. 

β. Όταν το πλήρωμα που εργάζεται Κυριακή παίρνει 24ωρη άδεια 
ανάπαυσης άλλη ημέρα, θα καταβάλελται εις αυτό για την οκτάωρη 


απασχόληση μόνο η προσαύξηση. 

γ. Και τις δύο ως άνω α και β περιπτώσεις, για την πέραν του οκτα- 
ώρου απασχόληση καταβάλλεται στο πλήρωμα διπλή υπερωριακή 
αμοιβή, δηλαδή το ωρομίσθιο (1/173) αυξημένο κατά 100%. 

δ. Η παραπάνω 24ωρη άδεια ανάπαυσης θα μπορεί να δοθεί, είτε σε 
άλλη μέρα εντός της επομένης εβδομάδας που ακολουθεί, είτε σε οποια¬ 
δήποτε ημέρα εντός του αυτού 27ημέρου κύκλου εργασίας του πλοίου, 
που το πλοίο αργεί, δηλαδή να δοθούν στο ναυτικό τόσες ημέρες (ανά¬ 
παυσης όσες Κυριακές εργάστηκε, αν το επιτρέπουν οι εκάστοτε συνθή¬ 
κες εργασίας και ανάγκες του πλοίου κατά την απόλυτη κρίση του 
πλοιάρχου με γνωστοποίηση στο ναυτικό από την προηγούμενη (της 
(ανάπαυσης) ημέρα. 

4. Το οκτάωρσν υπηρεσίας που ορίζεται από την παραγρ. 1 του πα¬ 
ρόντος άρθρου είναι συνεχές από την ώρα της έναρξής του με μια δια¬ 
κοπή που δεν μπορεί να υπερβεί τη μία (1) ώρα. Πάντως η διακοπή 
αυτή θα πραγματοποιείται μετά την τρίτη και προ της έκτης ώρας του 
οκταώρου. 

5. Ο υπολογισμός του ημερομισθίου για την εφαρμογή του παρόντος 
άρθρου γίνεται με βάση το 1/22 του μηνιαίου μισθού. 

6. Στην υπερωριακή αμοιβή που καθορίζεται από το παρόν άρθρο πε¬ 
ριλαμβάνονται ο Πλοίαρχος και ο ναυτολογούμενος ως μηχανικός. 

Άρθρο 7 

Συμφωνείται ότι για την μεταφορά των μελισσιών καταβάλλεται στο 
πλήρωμα έξτρα αμοιβή που καθορίζεται με ιδιαίτερη συμφωνία. 

Άρθρο 8 
Επίδομα Αδειας 

1. Χορηγείται επίδομα αδείας στους ναυτικούς που έχουν ένα χρόνο 
τουλάχιστον θαλάσσια υπηρεσία. 

2. Το επίδομα τούτο υπολογίζεται επί του βασικού μισθού ενεργείας 
και ισούται με τις αποδοχές ημίσεως μισθού επί τη συμπληρώσει θαλάσ¬ 
σιας υπηρεσίας ενός έτους επί του αυτού πλοίου ή πλοίων του αυτού 
πλοιοκτήτη. Επί υπηρεσίας μικρότερος του έτους, καταβάλλεται ανά¬ 
λογο ποσοστό επί του επιδόματος αυτού. 

Άρθρο 9 

Εξόφληση αποδοχών 

Κατά την εξόφληση των αποδοχών ο πλοιοκτήτης υποχρεούταί να 
χορηγεί στο ναυτικό εκκαθάριση του λογαριασμού του. 

Άρθρο 10 

Ημέρες εργασίας εν πλω και στο λιμάνι 

1. Οι παρακάτω κατονομαζόμενες δέκα έξι (16) θρησκευτικές εορτές 
θεωρούνται ως ημέρες αργίας. 0 ναυτικός που εργάζεται κατά τις ημέ¬ 
ρες αργίας δικαιούται υπερωριακής αμοιβής όπως αυτή ορίζεται στο 
εδάφ. Β' της παραγράφου 2 του άρθρου 6 της παρούσης και για όσες 
ώρες ασχολήθηκε ημερησίως, δηλαδή για τις πρώτες τέσσερις ώρες με 
προσαύξηση 25% και για τις επόμενες διπλές. 

2. Οι ημέρες αργίας είναι οι παρακάτω: 
α. Η 1η του Έτους 

β. Η εορτή των θεοφανείων 
γ. Η Καθαρή Δευτέρα 
δ. Η 25η Μαρτίου 
ε. Η Μεγάλη Παρασκευή 
στ. Η Δευτέρα του Πάσχα 
ζ. Η ημέρά του Αγίου Γεωργίου 
η. Η 1η Μαΐου 
θ. Η ημέρα της Αναλήψεως 
,ι. Η 15η Αυγούστου 
ια. Η 14η Σεπτεμβρίου 
ιβ. Η 28η Οκτωβρίου 
ιγ. Η ημέρα του Αγίου Νικολάου 
ιδ. Η ημέρα των Χριστουγέννων 
ιε. Η Δεύτερη ημέρα των Χριστουγέννων 

ιστ. Οι ανεγνωρισμένως σαν ημέρες αργίας τοπικές εορτές στους Ελ- 

ληνιχούς λιμένας εφ’ όσον το πλοίο ναυλοχεί σε χάποιο λιμάνι. 

Άρθρο 11 

Ενδιαίτηση Πληρώματος 

Ο Πλοιοκτήτης υποχρεοΰται να εφοδιάζει το πλοίο με κλινοσκεπά¬ 
σματα ανάλογα με τον αριθμό του πληρώματος για τις ανάγχες αυτού. 
Υπσχρεούται επίσης να εξασφαλίζει για όλο το πλήρωμα κλίνες και τα 
απαραίτητα είδη κλινοστρωμής, θέρμανση κ.λπ. 

Άρθρο 12 
Ναυτολόγηση 

Τα πληρώματα των πλοίων, για τα οποία προβλέπει η παρούσα Σύμ¬ 
βαση καταρτίζονται από τα τακτικά μέλη των αυμβαλλομένων Επαγ¬ 
γελματικών Οργανώσεων της δυνάμεως ΠΝΟ, κατ’ απόλυτον επιλο¬ 
γήν του πλοιοκτήτη. 

Άρθρο 13 

Ασφάλιση κατά του ατυχήματος 

1. Τα πληρώματα των πλοίων για τα οποία προβλέπει η παρούσα 
Σύμβαση ασφαλίζονται υποχρεωτικά με μέριμνα και δαπάνες του 
πλοιοκτήτη, κατά παντός ατυχήματος που ήθελε λάβει χώραν κατά την 
διάρκεια της επί του πλοίου υπηρεσίας των συνεπεία ταύτης. 

2. Οι νόμιμες εισφορές και κρατήσεις υπέρ των Ταμείων Ασφάλισης 
και Πρόνοιας κ.λπ. που αναλογούν στους ναυτικούς βαρύνουν αυτούς 
και παρακρατούνται από το μισθό τους. 

Άρθρο 14 

Επικουρική Ασφάλιση 

Οι πλοιοκτήτες περί ων η παρούσα Σύμβαση καταβάλλουν ποσοστό 
( 2 %) δύο επί τοις εκατόν σύμφωνα με το άρθρον 28 του Νόμου 1220/ 
81, εισπραττόμενον από τβ ΝΑΤ με σκοπό την παροχή στους Έλληνες 
ναυτικούς επικουρικής ασφάλισης. Το ποσοστό αυτό μαζί με το εκ (2%) 
δύο τοις εκατόν ποσοστό συμμετοχής του ναυτικού, υπολογίζεται επί 
των αποδοχών των ναυτικών που υπόκεινται σε εισφορά υπέρ του ΝΑΤ. 

Άρθρο 15 
Επίλυση Διαφορών 

Κάθε αμφισβήτηση ή διαφορά που προκύπτει από την ερμηνεία η 
εφαρμογή των όρων της παρούσης Συλλογικής Σύμβασης θα επιλύεται 
με διαιτησία από Διαιτητική Επιτροπή που θ’ αποτελείται: α) από τον 
Διευθυντή της Διεύθυνσης Ναυτικής Εργασίας του ΤΕΝ, ως Πρόεδρο, 
β) από δύο πλοιοκτήτες που ορίζονται από την Ένωση Πορθμείων Εσω¬ 
τερικού και γ) από δύο ναυτικούς που ορίζονται από τον Γενικό Γραμμα- 
τέα της ΠΝΟ. 

Άρθρο 16 

Μεταφορά Πληρωμάτων 

Συμφωνείται ότι οι εργαζόμενοι στα Πορθμεία δικαιούνται δωρεάν 
μεταφοράς με τα πλοία της γραμμής στην οποία εργάζονται (οι ίδιοι με, 
τα δίκυκλά τους) όταν ταξιδεύουν για ιδιωτικούς λόγους. 

Άρθρο 17 

Κανονισμός Εσωτερικής Υπηρεσίας 

Συμφωνείται η σύσταση τριμελούς Επιτροπής από εκπροσώπους του 
ΥΕΝ, της Ένωσης Πορθμείων και της ΠΝΟ για τη σύνταξη Κανονι¬ 
σμού Εσωτερικής- Υπηρεσίας στα Πορθμεία. Η σχετική διαδικασία για 
την σύνταξη και έγκριση του Κανονισμού αυτού θα ολοκληρωθεί μέσα 
στο 1990 με βάση το σχέδιο που καταρτίστηκε από την Δ/νση Ναυτι¬ 
κής Εργασίας του ΥΕΝ. 

Άρθρο 18 

Χαρακτηρισμός του Ναυτικού Επαγγέλματος 

Συμφωνείται ο χαρακτηρισμός του ναυτικού επαγγέλματος ως βα- 
ρέως και ανθυγιεινού υπό την προϋπόθεση ότι ο χαρακτηρισμός αυτός 
δεν θα έχει ουδεμία οικονομική επιβάρυνση για την εργοδοσία. 


Άρθρο 19 
Χρόνος Ισχύος 

Η παρούσα Συλλογική Σύμβαση ισχύει αναδρομικά από 1ης Φε¬ 
βρουάριου 1990 και λήγει την 31ην Ιανουάριου 1991 εάν δεν καταγ¬ 
γελθεί αύτη, παρ’ ενός των συμβαλλομένων. 

Αθήνα, 16 Ιουλίου 1990 

Δια την Δια την 

Ένωση Πορθμείων Εσωτερικού Πανελλήνια Ναυτική Ομοσπονδία 
Ο Πρόεδρος Ο Γεν. Γραμματέας Ο Γεν. Γραμματέας 

Κ. ΓΑΒΡΙΗΛ Π. ΤΣΑΓΚΑΡΗΣ ΜΙΧ. ΖΕΝΖΕΦΥΛΛΗΣ 

2. Δια την Π.Ε. Πλοιάρχων Ε.Ν. 

Ο Πρόεδρος 
ΓΙΑΝΝΗΣ ΧΑΛΑΣ 

3. Δια την Π.Ε. ΜΗΧΑΝΙΚΩΝ ΜΕΚ 
Ο Πρόεδρος * 

ΚΥΡΙΑΚΟΣ ΜΠΙΛΛΙΑΣ 

4. Δια την Π.Ε. Πρακτικών Πλοιάρχων και Κυβερνητών Ε.Ν. 

Ο Πρόεδρος 

ΣΤΑΘΗΣ ΛΟΥΡΜΠΑΣ 

5. Δια την Π.Ε. ΝΑΥΤΩΝ Μ/8 Γ/Β 
Ο Πρόεδρος 
ΧΡΗΣΤΟΣ ΤΟΜΠΡΟΣ 

- ♦ - 

Αριθ. 55.555/1524 (8) 

Σύσταση πάγιας προκαταβολής στο Εθνικό Κέντρο θαλασσίων Ερευ¬ 
νών αποκλειστικά για την εξυπηρέτηση της διαχείρισης του λειτουρ- 
γούντος στη Ρόδο Υδροβιολογικού Σταθμού του Ε.Κ.Θ.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Το Ν.Δ. 420/70 «Αλιευτικός Κώδικας» όπως τροποποιήθηκε με 
το Ν.Δ. 1038/71. 

2. Το Π.Δ. 343/86 «Οργανισμός του ΕΚΘΕ». 

3. Το Ν. 1514/85. 

4. Τις διατάξεις του άρθρ. 25 του Ν.Δ. 496/74 «Περί Λογιστικού 
των Νομικών Προσώπων Δημοσίου Δικαίου» όπως αντικαταστάθηκαν 
οι παράγραφοι 1 και 4 με το άρθρο 10 του Ν. 369/76. 

5. Το απόσπασμα πρακτικών της 3ης/1.3.90 Συνεδρίασης του ΔΣ 
του ΕΚΘΕ. 

6. Τις ειδικές συνθήκες λειτουργίας του Υδροβιολογικού Σταθμού 
στη Ρόδο, αποφασίζουμε: 

1. Συνιστούμε πάγια προκαταβολή στο ΕΚΘΕ αποκλειστικά για την 
εξυπηρέτηση της διαχείρισης του λειτουργούντος στη Ρόδο Υδροβιολο- 
γικού Σταθμού του ΕΚΘΕ. 

2. Καθορίζουμε: α) το ύψος αυτής στο ποσό του ενός εκατομμυρίου 
οχτακοσιών χιλιάδων (1.800.000) και β) τους κωδικούς 0711,0721, 
0831, 0832,0841,0842,0857,1611,0881,0892,0899,1299, 
1259, 1261, 1381, 1899, από τους οποίους επιτρέπεται η πληρωμή 
δαπανών της παγίας προκαταβολής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Κοσμάς, 16 Ιουλίου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜΗΧΑΝΙΑΣ. ΕΝΕΡΓΙΑΣ ΚΑΙ ΤΕΧΝ/ΠΑΣ 

I. ΠΑΛΑΙΟΚΡΑΣΣΑΣ ΣΤ. ΔΗΜΑΣ 

-ψ- 

Αριθ. 4163 (9) 

Διορισμός μη αιρετών μελών στο Διοικητικό Συμβούλιο του ΓΟΕΒ πεδ. 
θεσ/νίκης - Λαγκαδά. 

ΟΙ ΝΟΜΑΡΧΕΣ 

ΘΕΣΣΑΛΟΝΙΚΗΣ - ΗΜΑΘΙΑΣ - ΠΕΛΛΑΣ - ΚΙΛΚΙΣ 
Έχοντας υπόψη: 

1. Το Ν.Δ. 3881/58 «περί έργων Ε.Β.». 

2. Το από 13.9.59 Β.Δ. «περί ΟΕΒ». 

3. Το Π.Δ. 159/76 «περί σύστασης του ΓΟΕΒ Πεδ. Θεσ/νίκης - 
Λαγκαδά». 

4. Το Π.Δ. 332/83 «περί μεταβίβασης αρμοδιοτήτων του Υπουργού 
Γεωργίας στους Νομάρχες». 

5. Την αριθ. 2855/14.5.90 σχετική επί του θέματος εισήγηση της 
II Περιφ. Δ/νσης Ε.Β. 

6. Τον Ν. 1884/90 αρ. 40 «Περί Διαρρυθμίσεων στην έμμεση φορο¬ 
λογία και άλλες Δ/ξεις», αποφασίζουμε: 

1. Διορίζουμε για μια τετραετία ως τακτικά και αναπληρωματικά 
μέλη στο Διοικητικό Συμβούλιο του ΓΟΕΒ πεδ. θεσ/νίκης - Λαγκαδά 
τους παρακάτω υπαλλήλους: 

α. Κων/νο Βαβδινούδη γεωπόνο με βαθμό Α' της II Περιφ. Δ/νσης 
Ε.Β. με αναπληρωτή του τον Κων/νο Γαλλή Γεωπόνο με βαθμό Α' της 
Δ/νσης Ε.Β. Θεσ/νίκης. 

β. Πέτρο Βαλκούμα μηχανολόγο με βαθμό Α' της II Περιφ. Δ/νσης 
ΕΒ με αναπληρωτή του τον Αθανάσιο Κεχαγιά μηχανολόγο με βαθμό 
Α' ομοίως της II Περιφ. Δ/νσης ΕΒ. 

γ. Δημήτριο Λογοθέτη Διοικητικό με βαθμό Α' της II Περιφ. Δ/νσης 
ΕΒ με αναπληρωτή" του τον Ανδρέα Βόλη Διοικητικό με βαθμό Α’ της 
Δ/νσης Γεωργίας Ν. Θεσ/νίκης. 

δ. Γεώργιο Μήλογλου πολιτικό μηχανικό με βαθμό Α' της 1ης 
ΔΕΚΕ θεσ/νίκης με αναπληρώτρια την Κυριακή Σοϊλεμετζίδου τοπο¬ 
γράφο μηχανικό ομοίως της 1ης ΔΕΚΕ. 

ε. Μπαλάφας Νικ. Τμηματάρχης της ΑΤΕ με αναπληρωτή του τον 
Σταμάτη Χριστόδουλο γεωπόνο ομοίως της ΑΤΕ θεσ/νίκης. 

2. Ως πρόεδρο του Διοικ. Συμβουλίου ορίζουμε τον Κων/νο Βαβδι- 
νούδη και ως αναπληρωτή προέδρου τον Κων/νο Γαλλή. 

Η ισχύς της παρούσας άρχεται από της κοινοποιήσεώς της στους εν¬ 
διαφερομένους. 


Η παρούσα απόφαση να δημοσιευθεί στην Εφημερίδα της Κυβερνήσεως. 

Θεσσαλονίκη, 10 Ιουλίου 1990 
Οι Νομάρχες 

Θεσσαλονίκης Ημαθίας 

ΕΥΓ. ΧΑΪΤΙΔΗΣ Φ. ΠΑΡΤΣΑΦΥΛΛΙΔΟΥ 

Πέλλας Κιλκίς 

ΜΑΝΘΟΣ ΤΖΙΑΣΤΟΤΔΗΣ ΙΩΑΝΝΗΣ ΕΜΜΑΝΟΤΗΛΙΔΗΣ 

—♦— 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην αρ. Β3/6777/89 Υπ. Απόφαση που δημοσιεύτηκε στο ΦΕΚ 
922/τ.Β/89 στη σελίδα 8802, σ’ ότι αφορά το αρ. 19 σύγγραμμα το 
Ο.ΒΑΝΚδ «Κοινωνιολογία της Εκπ/σης» προστίθεται στη στήλη 
«Τμήμα που διανέμεται» Παιδ. Τμήμα Νηπιαγωγών/Παιδ. Τμήμα 
Δημ. Εκπ/σης Παν. Θράκης/Παιδ. Τμήμα Νηπιαγωγών και Παιδ. 
Τμήμα Δημ. Εκπ/σης Παν. Κρήτης». 

Στην ίδια σελίδα της ίδιας Υπ. Απόφασης σ’ ότι αφορά το αρ. 9 σύγ¬ 
γραμμα του Γ. Παπαευαγγέλου «ΑΙϋδ» προστίθεται στη στήλη «Τμήμα 
που διανέμεται» «Τμήμα Νοσηλευτικής Παν. Αθηνών». 

Στη σελίδα 8804 της αυτής Απόφασης σ’ ότι αφορά το αρ. 94 σύγ¬ 
γραμμά της I. Μανωλεδάκη «Το σχέδιο» προστίθεται στη στήλη 
«Τμήμα που διανέμεται» «Τμήμα Αρχιτεκτονικής του Παν. θεσ/νίκης». 

Στην αρ. Β3/1872 Υπ. Απόφαση Φ.Ε.Κ. 328 τ.Β'/90 στη σελίδα 
4877, σ’ ότι αφορά το αρ. 125 σύγγραμμα του «ϋ. ΗΕΚΟΕΚΤ» διορ¬ 
θώνεται ο λανθασμένος τίτλος: «Δουλεύοντας με την ΤυΚΒΟ ΡΑ50Α1 
5» με τον ορθό: «Η γλώσσα ΤΙΙΚΒΟ ΡΑ5ΕΑΕ 5» και διορθώνεται επί¬ 
σης το Τμήμα διανομής από το λανθασμένο «Τμήμα Πολ. Μηχ. Παν. 
Θράκης» στο ορθό: «Τμήμα Ηλεκτρολόγων Μηχ. Παν. Θράκης». 

(Από το ΥΠΕΠΘ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμοϋ 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίαςτου δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

Ία 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

V) 

» 

» 

» 

Γ' 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

π) 

» 

» 

» 

Δελτ. Εμη.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 





















